Euroopa Liidu Teataja L 162 , 30/04/2004 Lk 0065 - 0067



Komisjoni määrus (EÜ) nr 879/2004, 29. aprill 2004, juba loa saanud söödalisandi uue kasutusviisi ajutise lubamise kohta (Saccharomyces cerevisiae) (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud määrusega (EÜ) nr 1756/2002, [2] eriti selle artiklit 3 ja artikli 9e lõiget 1, ning arvestades järgmist: (1) Direktiivis 70/524/EMÜ on sätestatud, et ringlusse tohib suunata üksnes ühenduse loaga söödalisandeid. (2) Direktiivi 70/524 C lisa II osas nimetatud mikroorganisme sisaldavate lisandite puhul võib juba loa saanud söödalisandi uut kasutusviisi ajutiselt lubada, kui kõnealuses direktiivis sätestatud tingimused on täidetud ja kui olemasolevate tulemuste põhjal võib eeldada, et loomasöödas kasutamise korral mõjub söödalisand ühel kõnealuse artikli 2 punktis a osutatud viisil. Selliseid ajutisi lube antakse kõnealuse direktiivi C lisa II osas osutatud lisandite puhul kuni neljaks aastaks. (3) Saccharomyces cerevisiae (MUCL 39885) mikroorganismide preparaadi kasutamiseks anti ajutine luba esmakordselt põrsaste ja nuumkarja puhul komisjoni määrusega (EÜ) nr 1411/1999. [3] (4) Esitatud on uusi andmeid, mis toetavad taotlust laiendada söödalisandi kasutusluba lüpsilehmadele. (5) Kõnealuse söödalisandi uue kasutusviisi kohta esitatud loataotluse hindamine näitab, et direktiivis 70/524/EMÜ sätestatud ajutise loa saamise tingimused on täidetud. (6) Euroopa Toiduohutusamet (loomasöödas kasutatavate söödalisandite ja toodete või ainete teaduskomisjon) esitas 27. jaanuaril 2004 pooldava arvamuse söödalisandi ohutuse kohta, kui seda kasutatakse lüpsilehmade puhul vastavalt käesoleva määruse lisas sätestatud kasutustingimustele. (7) Kõnealuse söödalisandi kasutamine lüpsilehmade puhul peaks seepärast olema ajutiselt lubatud neli aastat. (8) Taotluse hindamine on näidanud, et töötajate kaitsmiseks lisas loetletud söödalisanditega kokkupuutumise eest võib olla tarvis võtta teatavaid meetmeid. Kõnealune kaitse tuleks tagada nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta) [4] kohaldamisega. (9) Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Mikroorganismide rühma kuuluvat lisas nimetatud preparaati on lubatud ajutiselt kasutada loomasöötades söödalisandina kõnealuses lisas ettenähtud tingimustel. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. aprill 2004 Komisjoni nimel komisjoni liige David Byrne [1] EÜT L 270, 14.12.1970, lk 1. [2] EÜT L 265, 3.10.2002, lk 1. [3] EÜT L 164, 30.6.1999, lk 56. [4] EÜT L 183, 29.6.1989, lk 1. -------------------------------------------------- LISA Nr (või EÜ nr) | Söödalisand | Keemiline valem, kirjeldus | Looma liik või kategooria | Maksimumvanus | Miinimumsisaldus | Maksimumsisaldus | Muud korraldused | Kasutusloa tähtaja lõpp | Täissöödad CFU/kg | Täissöödad CFU/kg | Mikroorganismid 14 | Saccharomyces cerevisiae MUCL 39885 | Saccharomyces cerevisiae valmistamine, mis sisaldab minimaalselt: Pulbrit, ümmargused ja ovaalsed graanulid: söödalisand 1 × 109 CFU/g | Lüpsilehmad | — | 1,23 × 109 | 2,33 × 109 | Söödalisandi ja eelsegu kasutamisjuhistes, viidake säilitustemperatuurile, kõlblikkusajale ja stabiilsusele granuleerimise suhtes. Saccharomyces cerevisiae kogus päevases söödakoguses ei tohi ületada 8,4 × 109 CFU 100–600 kg elusmassi kohta. Üle 600 kg elusmassi korral lisage 0,9 × 109 CFU iga lisanduva 100 kg elusmassi kohta. | 3.5.2008 | --------------------------------------------------